Ginger Barn | LekkeSlaap
Ginger Barn bied gerieflike selfsorgverblyf in 'n tweeslaapkamerhuis wat in die stil voorstad Newlands, Pretoria geleë is. Hierdie ruim huis is 1,8 km vanaf Menlyn Mall en naby die besigheidsdistrik en die N1.
Dié huis het 2 slaapkamers, die 1 het 'n koningingrootte-bed en die ander het 2 enkelbeddens. Die huis beskik oor 'n oopplan-kombuis, -leefarea en -eetarea. Die kombuis is met 'n yskas, oond, stoof en 'n mikrogolf toegerus. Die leefarea het 'n eetkamertafel met sitplek vir 4 en 'n sitarea met 'n Slim-TV met Netflix en YouTube. Daar is ook onbeperkte WiFi en 'n werkspasie vir sakereisigers.
Die Ginger Barn is 1,7 km vanaf die Time Square Casino, 2,1 km vanaf Virgin Active Menlyn Main en 2,2 km vanaf Waterglen Winkelsentrum.
’n Bespreking by Ginger Barn sluit in:
Gemmerlaan 294, Newlands, Pretoria, 0049, Gauteng
Gaste dink Ginger Barn het ’n uitstekende ligging Nóg ’n leerling steek glo maat dood | Netwerk24
Nóg ’n leerling steek glo maat dood
Deur Kamva Somdyala, News24 09 Oktober 2019 21:17
’n 15-jarige meisie van KwaZulu-Natal is in hegtenis geneem nadat sy na bewering ’n medeleerling met ’n voorwerp gesteek het.
Die voorval het Dinsdag omstreeks 10:00 plaasgevind by ’n hoërskool in Isipingo, suid van Durban, sê brig. Jay Naicker, ’n polisiewoordvoerder.
Volgens Naicker was die meisies in ’n stryery betrokke.
Die slagoffer (ook 15) is na ’n hospitaal gebring.
’n Aanklag van aanranding met die doel om ernstig te beseer word deur die Isipingo-polisiekantoor ondersoek.
Dit is die derde skool wat die afgelope paar dae ’n voorval aanmeld waar ’n leerling deur ’n ander leerling gesteek word.
Khuselo Ndanda (16) is Maandag gedurende pouse by die Hillcrest Secondary School in Mosselbaai na bewering deur drie van sy klasmaats doodgesteek.
Die polisie sê hy het verskeie meswonde aan sy bolyf opgedoen.
In Gauteng is ’n 14-jarige by die Thuto-Tiro Comprehensive School in Sebokeng doodgesteek deur ’n medeleerling.
Steve Mabona, woordvoerder van die Gautengse onderwysdepartement, sê ’n skêr is in dié voorval gebruik. ’n 15-jarige in hegtenis geneem op aanklag van moord.